
לכבוד 


שלום רב,

הנדון: בקשה לקבלת מידע מכוח חוק חופש המידע, תשנ"ח 1998 – 
ועדת חסויות – הוועידה הכלכלית הלאומית
ראשית , תודה על פנייתך בנושא שבנדון.
בפנייתך אל משרדנו – הכלכלה והתעשייה, ביקשת לקבל מידע בקשר לוועידה הכלכלית הלאומית שנערכה ביום 5.9.2018.
ביום 12.9.18, הבאתי לידיעתך כי מבדיקה שנערכה עולה כי אין למשרד כל התקשרות חוזית עם "כלכליסט" לעניין הפקת הוועידה. 
עוד הוסבר כי המשרד העניק את חסותו לאירוע, לאחר שוועדת החסויות המשרדית התרשמה שמטרת הוועדה תואמת את מטרות המשרד ויעדיו. כמו כן, הובהר כי החסות ניתנה לאחר שנבחנו הגורמים המעורבים במתן החסות, לרבות עמידתם בתנאי אחריות חברתית ובהיעדר ניגוד עניינים או חשש למשוא פנים במתן החסות. החסות המאושרת, ללא תשלום או התקשרות כספית, ניתנה לשימוש בסמליל המשרד, בהתאם לנוהל "טיפול בבקשות למתן חסות המשרד". 
ביום 14.9.18, שבת ופנית למשרדנו בבקשה לקבל את מסמכי ועדת החסויות המשרדית.
בהתאם לבקשתך, מועבר לך בזאת פרוטוקול הוועדה המשרדית למתן חסות – משרד הכלכלה והתעשייה, שעניינו: בקשות לשימוש בסמליל המשרד - אות המעסיק החברתי. מהות הפרויקט: הענקת האות למעסיקים המקדמים העסקה שוויונית וחברתית.
מקווה שהייתי לך לעזר ואשמח לעמוד לרשותך גם בעתיד, בכל הנוגע לנושאים עליהם אמון משרדנו.

 בברכה
יוסי זולפן,

  הממונה על חוק חופש המידע
   משרד הכלכלה והתעשייה

העתק: עו"ד אמל כולאב, הלשכה המשפטית       
משרד הכלכלה והתעשייה
בניין ג'נרי, רחוב בנק ישראל 5, קריית הממשלה, ת"ד 3166, ירושלים 9103101

